text: [{"text_idx": "#000003", "text": "Ityoophiyaa keessatti lakkoofsi namoota Vaayirasii Koroonaatiin qabamuu mirkanaahee 968 gahe"}, {"text_idx": "#000004", "text": "Ministeerri Fayyaa Ityoophiyaa ibsa Jum\u2019aa har\u2019aa baaseen, sa\u2019aatii 24 darbe keessatti qorannoo laabratoorii 5,015 geggeesseen, namoota 137 irratti vaayirasiin koroonaa argamuu beeksise. Haaluma kanaan biyyattii keessatti lakkoofsi namoota vayirasichaan qabamuu mirkanaahee 968 gahee jira."}, {"text_idx": "#000005", "text": "Namoota haarayatti Vaayirasichi irratti argame jiddu 86 dhiira, 51ammoo dubartoota akka tahaniifi, umriin isaanii 4-75 tahuu ibsame. Iddoon jireenna namoota kanneenii ammoo 109 jiraattota magaalaa Finfinnee yoo tahan, dabalataanis namoonni biroo 2 Naannoo Benshaangul Gumuz irraa, namoonni 8 naannoo Oromiyaa irraa, namoonni 17 ammoo naannoo Amaaraa irraa tahuu ibsi ministeerichaa ni addeessa.\nNamoota guyyaa har\u2019aa Vayirasichi irratti argamuu ibsame jidduu 20 imala biyya alaa irraa kan deebi\u2019an yoo tahan, 8 ammoo namoota kanaan dura Vaayirasichaan qabaman waliin wal qunnamtii qabaachuu gabaafame. Namoonni 109 ammoo seena imala biyya alaatis tahee , nama kanaan dura dhibame waliinis wal qunnamtii hin qaban.\nAkka gabaasa ministeera faayyaatti Itoophiyaa keessatti walumaa galatti hanga guyyaa har\u2019aa qorannoon labraatorii 101,581 kan gaggeeffame tahuus ibsame."}, {"text_idx": "#000006", "text": "Dabalataanis ministeerri Fayyaa ibsa har\u2019a baase kanaan, manguddoo umurii 62 dhibee birootiif Hospitaala keessatti yaalamaa tureef qorannoo geggeeffameen vaayirasichaan qabamuu kan mirkanaahe akka taheefi, haata\u2019u malee manguddichi bu\u2019aan qorannoo osoo hin beekamin dura du\u2019uu beeksise. Haaluma kanaan lakkoofsi namoota sababa vaayirasichaatiin du\u2019anii 8 gahuu ibsame.\nWiirtuun ittisa dhibee Afrikaa ibsa kaleessa baaseen Ityoophiyaa keessatti weerarri vaayirasichaa to\u2019annaan ala bahaa jira jechuun akeekkachiise. Africa CDC akka jedhetti , biyyattii keessatti namoonni seenaa imalaa tahee nama kanaan dura COVID-19 qabame waliin walqunnamtii hin qabne baayi\u2019inaan argamaa jiraachuu ibsuun, kun immoo weerarri vaayirasichaa hawaasa keessa faca\u2019uu mul\u2019isaa jedhe. Mootummaan Ityoophiyaatis ibsa kaleessa galgala baaseen vaayirasichi saffisaan hawaasa keessa faca\u2019aa jiraatuu amanee jira."}, {"text_idx": "#000014", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]